St-254/2026-15



2
		St-254/2026-15


REPUBLIKA HRVATSKA
TRGOVAČKI SUD U PAZINU

ZAPISNIK
o ročištu održanom dana 20. kolovoza 2026. godine 
u postupku po prijedlogu za otvaranje stečaja nad dužnikom
VI.GO.I.N. d.o.o. "u likvidaciji", OIB: 79843865101, Šišan, 
MONTIRON – MONTIRON 9a
radi odlučivanja o pretpostavkama za otvaranje stečajnog postupka i
razlozima za otvaranje stečajnog postupka



OD SUDA NAZOČNI:
Tijana Licul, stečajni sudac
Sanja Prodan, zapisničar

Početak u 12,40 sati

	
Utvrđuje se da su na današnje ročište pristupili:
	Za dužnika: punomoćnik Saša Drobnjak, odvjetnik. 

Utvrđuje se da na današnje ročište nisu pristupili:
	Predlagatelj, dužnik. 

Za osobe koje nisu pristupile na današnje ročište rješenje kojim je pokrenut prethodni postupak te zakazano ovo ročište smatra se da je uredno dostavljeno. Navedeno rješenje objavljeno je na mrežnoj stranici e-oglasna ploča sudova 22. srpnja 2026. godine, a sa oglasne ploče je skinuto po proteku 8 dana, pa se dostava smatra uredno obavljenom istekom osmog dana od dana objave, sukladno čl. 12. st. 1. Stečajnog zakona.

	Uvidom u spis utvrđeno je da je do dana održavanja ovog ročišta račun dužnika i dalje u blokadi u iznosu 56.889,41 EUR. 
 

	Na upit suca da se očituje o prijedlogu za otvaranje stečajnog postupka te razlozima za otvaranje stečajnog postupka punomoćnik zakonskog zastupnika dužnika izjavljuje da je suglasan da se nad dužnikom otvori stečajni postupak. Dužnik ne posluje od 2012. godine, dužnik nije vlasnik imovine osim suvlasničkog udjela na 1201/3 k.o. Valtura u 2/4 dijela, u naravi pristupni put. Druge imovine dužnik nema. Po saznanju zz dužnika isti nema drugih dugovanja osim onih po osnovi kojih je izvršena blokada. 

	Uvidom u Geo portal utvrđeno je da se radi o nekretnini koja predstavlja dio pristupnog puta. Obzirom na navedeno, kao i obzirom na veličinu suvlasničkog udjela sud utvrđuje da se ne radi o imovini veće vrijednosti te da ista ne bi bila dostatna za namirenje troškova stečajnog postupka. 


Sudac

rješava

Sukladno čl. 132. SZ-a pozvati će osobe koje imaju pravni interes za provedbom stečajnog postupka da u roku od 15 dana uplate predujam za namirenje troškova prethodnog i otvorenog stečajnog postupka.


Dovršeno u 12:57 sati.


				     Stečajni sudac	                              Za dužnika
										  
	
  				                 Zapisničar









